SZERZŐDÉSMINTA

Az energiahatékonysági alapú szerződés megkötésében részes felek alapvetően a Megrendelő (energiafogyasztó) és az Energiahatékonysági szolgáltató. A mellékelt mintát e kétszereplős szerződéses konstrukcióra építve alakítottuk ki az energiahatékonyságról szóló 2015. évi LVII. tv., valamint a végrehajtására kiadott 122/2015. (V. 26.) Korm. rendelet rendelkezéseinek, valamint azenergiahatékonyságról, a 2009/125/EK és a 2010/30/EU irányelv módosításáról, valamint a 2004/8/EK és a 2006/32/EK irányelv hatályon kívül helyezéséről szóló az európai parlament és tanács 2012. október 25-i 2012/27/EU irányelve alapulvételével. Felhívjuk a figyelmet arra, hogy **a mellékelt minta kizárólag útmutatóként szolgál**, segítséget nyújtva az energiafogyasztók és energiahatékonysági szolgáltatók szerződéses kapcsolatainak előkészítéséhez. A felek közötti szerződéses jogviszony a jogszabályokban rögzített tartalmi elemeken kívül a szerződő felek akaratának függvénye.

**A szerződéssel összefüggésben az alábbi minimumkövetelmények rögzítése javasolt:**

1./ ALAPVETŐ RENDELKEZÉSEK:

**A szerződő energiafogyasztó (Megrendelő) adatai:**

* neve vagy elnevezése:

…………………………………………………………………………..

* székhelye:

…………………………………………………………………………..

* adószáma

…………………………………………………………………………...

* pénzforgalmi számlaszáma

…………………………………………………………………………...

* a képviseletében eljáró személy neve vagy elnevezése, címe vagy székhelye és elérhetősége

…………………………………………………………………………...

**Az energiahatékonysági szolgáltató (Szolgáltató) adatai:**

* neve vagy elnevezése

…………………………………………………………………………...

* lakóhelye vagy székhelye

…………………………………………………………………………...

* adószáma

…………………………………………………………………………...

* pénzforgalmi számlaszáma

…………………………………………………………………………...

* a képviseletében eljáró személy neve vagy elnevezése, címe vagy székhelye és elérhetősége:

…………………………………………………………………………...

**2./ A SZERZŐDÉS TÁRGYA, A FELEK KÖTELEZETTSÉGEI:**

**A szerződés tárgyát képező energiahatékonysági szolgáltatás, valamint a végrehajtása érdekében nyújtandó járulékos szolgáltatás leírása és azok költségei, az egyes szerződő felek kötelezettségeinek egyértelmű és átlátható felsorolása. Ezen belül:**

* a megelőző / előzetes energetikai auditálás eredménye
* A Szolgáltató által vállalt és végrehajtandó hatékonysági intézkedések vagy a szerződés alapján elérendő hatékonysági eredmények egyértelmű és átlátható felsorolása, az elvégzendő szolgáltatás részletes műszaki tartalma

…………………………………………………………………………...

* A felsorolt szolgáltatások elvégzésére vonatkozó kötelezettségvállalás a Szolgáltató részéről

…………………………………………………………………………...

* Az egyes intézkedések vagy intézkedéscsomagok végrehajtása érdekében szükséges lépések és adott esetben a kapcsolódó költségek egyértelmű és átlátható felsorolása.

…………………………………………………………………………...

* A projekt pénzügyi vonzatainak egyértelmű és átlátható bemutatása

…………………………………………………………………………...

* A szerződés alapján vállalt szolgáltatás révén elért megtakarítás pénzbeli értékének / pénzügyi megtakarításoknak a Megrendelő és Szolgáltató közötti megoszlása és elosztása (azaz a szolgáltató díjazása)

…………………………………………………………………………...

* A szerződésbe foglalt intézkedések végrehajtása révén várható, a Megrendelőnél jelentkező garantált megtakarítás mértéke

…………………………………………………………………………...

* Az elért megtakarítások megállapítása érdekében a mérések referenciaidőpontja(i)

…………………………………………………………………………...

* Az elért garantált megtakarítások rendszeres mérésére és ellenőrzésére vonatkozó rendelkezések, a minőségellenőrzésre és a garanciákra vonatkozó, egyértelmű és átlátható rendelkezések, a megtakarítás nyomon követésére vonatkozó rendelkezések

…………………………………………………………………………...

* A harmadik felek részvételével folyó minden alvállalkozási szerződésben azonos tartalmú előírások bevezetését szabályozó rendelkezések

…………………………………………………………………………...

* A szerződésben foglalt intézkedések teljes körű végrehajtására és a projekt során végzett mindennemű módosítás dokumentálására vonatkozó kötelezettség

…………………………………………………………………………...

**3. SZERZŐDÉSSZEGÉS ESETÉN ALKALMAZANDÓ KRITÉRIUMOK:**

* A szerződésszegés esetén alkalmazandó jogkövetkezmények, különös tekintettel a vállalt, garantált megtakarítás nem teljesülése esetére alkalmazandó jog­következményekre

…………………………………………………………………………...

* A keretfeltételekben bekövetkező, a szerződés tartalmát és kimenetelét befolyásoló változások (például az energiaárak, a létesítményhasználat intenzitásának változása) kezelésére irányuló eljárásokat tartalmazó rendelkezések

…………………………………………………………………………...

* Az egyes szerződő felek kötelezettségeinek és az ezek megszegéséért kiszabott szankcióknak részletes leírása

…………………………………………………………………………...

**4. JOG- ÉS KELLÉKSZAVATOSSÁG:**

* A szerződés részét képezi a fogyasztói jogokról és jogorvoslatról szóló tájékoztatás
(1. számú melléklet).
* A vállalt és elvégzett szolgáltatással kapcsolatos garanciális igények érvényesítése, jótállás, szavatossági, karbantartási munkálatok elvégzése

…………………………………………………………………………...

* Az elvégzett munkával és az esetlegesen beépített eszközök tulajdoni, illetve használati viszonyaival kapcsolatos rendelkezések

…………………………………………………………………………...

**5. SZERZŐDÉS TELJESÍTÉSÉT BIZTOSÍTÓ MELLÉKKÖTELEZETTSÉGEK**

…………………………………………………………………………...

**6. A SZERZŐDÉS IDŐTARTAMA / MEGSZŰNÉSE**

* A szerződés időtartama és mérföldkövei

…………………………………………………………………………...

* A szerződés felmondásának tárgyi és időbeni felmondási feltételei

…………………………………………………………………………...

* A szerződés végrehajtására vonatkozó feltételekben bekövetkező, a vállalt garantált megtakarítás mértékét befolyásoló esemény esetén alkalmazandó rendelkezés

…………………………………………………………………………...

**7. EGYÉB RENDELKEZÉSEK**

…………………………………………………………………………...

1. számú melléklet

**A fogyasztók jogairól szóló tájékoztatás**

A fogyasztóvédelemről szóló 1997. évi CLV. törvény (a továbbiakban: fogyasztóvédelemi törvény) értelmezésében **fogyasztó**az önálló foglalkozásán és gazdasági tevékenységi körén kívül eső célok érdekében eljáró **természetes személy**, továbbá a **békéltető testületre** vonatkozó szabályok alkalmazásában az önálló foglalkozásán és gazdasági tevékenységi körén kívül eső célok érdekében eljáró, külön törvény szerinti **civil szervezet, egyházi, jogi személy, társasház, lakásszövetkezet, mikro-, kis- és középvállalkozás** is, aki, illetve amely árut vesz, rendel, kap, használ, igénybe vesz vagy az áruval kapcsolatos kereskedelmi kommunikáció, ajánlat címzettje.

A fogyasztónak panaszával először a Szolgáltatót kell megkeresnie. Az írásbeli panaszt a Szolgáltató – ha az Európai Unió közvetlenül alkalmazandó jogi aktusa eltérően nem rendelkezik – a beérkezését követően harminc napon belül köteles írásban érdemben megválaszolni és intézkedni annak közlése iránt.

A szóbeli panaszt azonnal meg kell vizsgálni, és szükség szerint orvosolni kell. Ha a fogyasztó a panasz kezelésével nem ért egyet, vagy a panasz azonnali kivizsgálása nem lehetséges, a vállalkozás a panaszról és az azzal kapcsolatos álláspontjáról haladéktalanul köteles jegyzőkönyvet felvenni, és annak egy másolati példányát személyesen közölt szóbeli panasz esetén helyben a fogyasztónak átadni, telefonon vagy egyéb elektronikus hírközlési szolgáltatás felhasználásával közölt szóbeli panasz esetén a fogyasztónak legkésőbb az írásbeli panaszra vonatkozóan írtak szerint köteles eljárni.

**Békéltető testületek**

Amennyiben a Szolgáltató közvetlen megkeresésével nem sikerül a vitás ügyet rendezni, a fogyasztó az illetékes békéltető testülethez fordulhat kérelemmel, amely a megyei (fővárosi) kereskedelmi és iparkamarák mellett működő független testület. Az eljárásra a fogyasztó lakóhelye vagy tartózkodási helye szerinti békéltető testület illetékes. A fogyasztó belföldi lakóhelye és tartózkodási helye hiányában a békéltető testület illetékességét a fogyasztói jogvitával érintett Szolgáltató vagy az annak képviseletére feljogosított szerv székhelye alapítja meg.

A békéltető testület eljárása megindításának feltétele, hogy a fogyasztó a Szolgáltatóval a fent leírtak szerint közvetlenül megkísérelje a vitás ügy rendezését. A békéltető testület hatáskörébe tartozik a fogyasztói jogvita bírósági eljáráson kívüli rendezése. A békéltető testület feladata, hogy a fogyasztó által támasztott polgári jogi igény rendezése céljából megkísérelje egyezség létrehozását a felek között, ennek eredménytelensége esetén az ügyben döntést hoz a fogyasztói jogok egyszerű, gyors, hatékony és költségkímélő érvényesítésének biztosítása érdekében.

A döntés akkor rendelkezik kötelező erővel, ha a Szolgáltató a székhelye szerinti békéltető testületnél vagy – valamennyi békéltető testületre kiterjedő hatállyal – a Magyar Kereskedelmi és Iparkamaránál írásban, visszavonásig érvényes általános alávetési nyilatkozatot tett, amelyben vállalja, hogy a békéltető testületi eljárásnak és – egyezség hiányában – az ilyen eljárásban hozott határozatnak aláveti magát.

Ha a fogyasztó bizonyítja, hogy a fogyasztói jogvita alapjául szolgáló szerződést arra tekintettel kötötte, hogy a Szolgáltató kereskedelmi kommunikációjában vállalta, hogy a békéltető testületi eljárásnak és – egyezség hiányában – az ilyen eljárásban hozott határozatnak aláveti magát, a vállalkozást e nyilatkozata – az abban meghatározott feltételekkel – köti az adott eljárásban akkor is, ha nem tett általános alávetési nyilatkozatot.

A békéltető testület a fogyasztó vagy a Szolgáltató kérésére tanácsot ad a fogyasztót megillető jogokkal és a fogyasztót terhelő kötelezettségekkel kapcsolatban.

A kormányhivatalokról további információ az alábbi linken érhető el:

<http://www.bekeltet.bkik.hu/>

**Fogyasztóvédelmi Hatóságok**

A fogyasztó – különösen a panaszkezelési szabályok be nem tartása, megtévesztő gyakorlat alkalmazása, a kötelező jótállásra vonatkozó előírások megsértése esetében stb. – panasszal fordulhat a Megyei (Főváros) Kormányhivatal Műszaki, Engedélyezési és Fogyasztóvédelmi Főosztályához. A Nemzeti Fogyasztóvédelmi Hatóságról szóló 225/2007. (VIII. 31.) Korm. rendelet alapján közigazgatási hatósági ügyekben első fokon a fogyasztóvédelmi, illetve piacfelügyeleti hatáskörben eljáró fővárosi és megyei kormányhivatal, másodfokon a Nemzeti Fogyasztóvédelmi Hatóság jár el.

A fogyasztóvédelmi hatósági eljárásról további információ az alábbi linken érhető el:

<http://www.nfh.hu>

# A közigazgatási hatósági eljárás és szolgáltatás általános szabályairól szóló 2004. évi CXL. törvény értelmében a kérelemnek kötelezően tartalmaznia szükséges

* a fogyasztó és képviselőjének nevét, lakcímét vagy székhelyét,
* amennyiben képviselő jár el, a képviseleti jog igazolását,
* a fogyasztónak a hatóság döntésére való kifejezett kérelmét,
* továbbá meg lehet adni az elektronikus levélcímet, a telefax számát vagy a telefonos elérhetőséget.

Fentieken túl a fogyasztóvédelemi törvény rendelkezései alapján a kérelemnek az alábbiakat is tartalmaznia szükséges:

* a Szolgáltató nevét, valamint ha a fogyasztó rendelkezésére áll, székhelyének címét,
* a feltételezett jogsértéssel érintett üzlet címét vagy a kifogásolt magatartás elkövetésének helyét,
* a beadvány tárgyának rövid leírását a rendelkezésre álló dokumentumokkal alátámasztva, ideértve különösen a Szolgáltatónak a fogyasztó megkeresésére adott válaszlevelét, a szóbeli panaszról felvett jegyzőkönyvet, vagy postai úton benyújtott panasz esetében a feladás igazolását szolgáló dokumentumot, valamint
* a kérelmező aláírását.

Ha a fentiek szerinti adatokat, információkat a kérelem nem tartalmazza, úgy a Kormányhivatal hiánypótlásra hívja fel a kérelmezőt.

**Bírósági jogorvoslat**

# Amennyiben a fogyasztó úgy ítéli meg, hogy a Szolgáltató a vele kötött szerződést megszegte, vagy neki jogellenesen kárt okozott, s a vitát közvetlenül bíróságon kívánja rendezni, keresetet nyújthat be a hatáskörrel és illetékességgel rendelkező bírói fórumhoz.

# A járásbíróság hatáskörébe tartoznak mindazok a perek, amelyek elbírálását a polgári perrendtartásról szóló 1952. évi III. törvény 23. § (1) bekezdése nem utalja a törvényszék hatáskörébe.

# További tájékoztatás a bírósági szervezetrendszer honlapja az alábbi linken érhető el:

# <http://birosag.hu/birosagi-szervezetek>